ⵜⵓⵜⵍⴰⵢⵜ ⵜⴰⵔⵓⵙⵉⵜ

ⵜⴰⵔⵓⵙⵉⵜ (ⵉⵙⵎ ⴰⴷⵖⵔⴰⵏ: русский язык) ⵜⴳⴰ ⵢⴰⵜ ⵜⵓⵜⵍⴰⵢⵜ ⵜⴰⵙⵍⴰⴼⵉⵜ ⵜⴰⴳⵎⵓⴹⴰⵏⵜ ⵏⵏⴰ ⵙ ⵙⴰⵡⴰⵍⵏ ⵎⴷⴷⵏ, ⵙ ⵓⵙⵡⵉⵔ ⵉⵣⵡⴰⵔⵏ, ⵖ ⵔⵓⵙⵢⴰ. ⵜⴰⵔⵓⵙⵉⵜ ⴰⴷ ⵉⴳⴰⵏ ⵜⵓⵜⵍⴰⵢⵜ ⵜⴰⵢⵎⵎⴰⵜ ⵏ ⵉⵔⵓⵙⵉⵢⵏ, ⵜⴰⵎⵓ ⵖ ⵜⵡⵊⵊⴰ ⵜⵉⵏⴷⵓ-ⵓⵔⵓⴱⴱⵉⵜ ⵏ ⵜⵓⵜⴰⵍⵢⵉⵏ. ⵜⴳⴰ ⵢⴰⵜ ⵣⵖ ⴽⴽⵓⵥⵜ ⵜⵓⵜⵍⴰⵢⵉⵏ ⵜⵉⵙⵍⴰⴼⵉⵢⵉⵏ ⵜⵉⴳⵎⵓⴹⴰⵏⵉⵏ ⴷⴷⵔⵏⵉⵏ, ⵜⴰⵎⵓ ⵖ ⵜⴳⵔⵓⵎⵎⴰ ⵎⵇⵇⵓⵔⵏ ⵏ ⵜⵓⵜⵍⴰⵢⵉⵏ ⵜⵉⴱⴰⵍⵟⵓ-ⵙⵍⴰⵠⵉⵢⵉⵏ. ⵜⴰⵔⵓⵙⵉⵜ ⴰⴷ ⵜⵜ ⵉⵏⵏ ⵉⴽⴽⴰⵏ ⵜⴳⴰ ⵜⵓⵜⵍⴰⵢⵜ ⵜⴰⵎⴰⴷⴷⵓⵜ ⵏ ⵓⵎⵓⵏ ⴰⵙⵓⴼⵢⵉⵜ ⵙ ⵓⵙⵍⴳⵏ ⴷ ⵜⵎⵙⴽⵔⵜ.ⵙⴳ 1990Constitution and Fundamental Law of the Union of Soviet Socialist Republics, 1977: Section II, Chapter 6, Article 36 ⵖⴰⵎⴰ ⵜⵔⵓⵙⵉⵢⵜ ⵜⵍⴰ ⴰⴷⴷⴰⴷ ⴰⵎⴰⴷⴷⵓⴷ ⵖ ⵎⵏⵏⴰⵡⵜ ⵜⵎⵉⵣⴰⵔ ⴹⴰⵕⵜ ⵏ ⵜⵙⵉⵎⴰⵏⵜ ⵏⵏⵙⵏⵜ ⵣⵓⵏ ⴷ ⵔⵓⵙⵢⴰ, ⴱⵉⵍⴰⵔⵓⵙⵢⴰ, ⴽⴰⵣⴰⵅⵉⵙⵜⴰⵏ, ⴽⵉⵔⴳⵉⵣⵉⵙⵜⴰⵏ, ⵟⴰⵊⵉⴽⵉⵙⵜⴰⵏ, ⵜⵙⵓⵍ ⵜⴳⴰ ⵜⵓⵜⵍⴰⵢⵜ ⵏ ⵓⵏⵢⴰⵍⴽⴰⵎ ⵖ ⵓⴽⵕⴰⵢⵉⵏⴰ, ⵎⵓⵍⴷⵓⴼⴰ, ⴰⵇⵓⵇⴰⵣ, ⴰⵙⵢⴰ ⵜⴰⵏⴰⵎⵎⴰⵙⵜ, ⴷ ⵜⵎⵉⵣⴰⵔ ⵏ ⴱⴰⵍⵇⴰⵏ ⴷ ⵉⵙⵔⴰⵢⵉⵍ ⵙ ⵢⴰⵏ ⵓⵙⵡⵉⵔ ⵉⴷⵔⵓⵙⵏ,  ⵜⴳ ⵢⴰⵜ ⵣⵖ ⵚⴹⵉⵚⵜ ⵜⵓⵜⵍⴰⵢⵉⵏ ⵜⵉⵎⴰⴷⴷⵓⴷⵉⵏ ⵖ ⵜⵎⵜⵜⴰ ⵉⵎⵓⵏⵏ.

ⵜⴰⵔⵓⵙⵉⵜ ⵉⵜⵜⵢⵓⵔⴰⵏ ⵓⵔ ⴷⴰ ⵜⵙⵙⵎⵔⴰⵙ ⴰⴳⵯⵎⵎⴰⵢ ⴰⵍⴰⵜⵉⵏ ⵎⵇⵇⴰⵔ ⵜ ⵙⵙⵎⵔⴰⵙⵏⵜ ⵜⵓⵜⵍⴰⵢⵉⵏ ⵜⵉⵙⵍⴰⴼⵉⵢⵉⵏ ⵜⵓⵜⵔⵉⵎⵉⵏ, ⵎⴰⵛⵛ ⵍⵍⴰⵏ ⴽⵔⴰ ⵏ ⵎⴷⴷⵏ ⵏⵏⴰ ⵜⵜ ⵉⵜⵜⴰⵔⴰⵏ ⵙ ⵓⵍⴰⵜⵉⵏ. ⵙ ⵡⵓⴷⵎ ⴰⵎⴰⴷⴷⵓⴷ, ⴰⵔ ⵉⵜⵜⵢⵓⵙⵎⵔⴰⵙ ⵓⴳⵯⵎⵎⴰⵢ ⴰⵙⵉⵔⵉⵍⵉⴽ ⵖ ⵜⵉⵔⵔⴰ ⵏⵏⵏⵙ. ⴰⵎⴳⴳⴰⵔⵓ ⴰⴷ ⵉⴳⴰ ⵢⴰⵏ ⵓⵏⴰⴼⵓⵖ ⵣⵖ ⵓⴳⵯⵎⵎⴰⵢ ⴰⴳⵔⵉⴽ/ⴰⵢⵓⵏⴰⵏ, ⵎⴰⵛⵛ ⵏⴰⵃⵢⴰ ⵜ. ⴽⵔⴰ ⵏ ⵜⵓⵜⴰⵍⵢⵉⵏ ⵜⵉⵙⵍⴰⴼⵉⵢⵉⵏ ⵜⵉⴳⵎⵓⴹⴰⵏⵉⵏ ⴷ ⵜⵏⵥⵓⵍⴰⵏⵉⵏ ⴷⴰ ⵙⵙⵎⵔⴰⵙⵏⵜ ⴰⴳⵯⵎⵎⴰⵢ ⴰⵙⵉⵔⵉⵍⵉⴽ ⴷⵖ ⵏⵜⵜⵏⵜⵉ.
 ⵜⴰⵔⵓⵙⵉⵜ ⵜⴰⵏⴰⵡⴰⵢⵜ 
ⵜⴰⵔⵓⵙⵉⵜ ⵜⴰⵏⴰⵡⴰⵢⵜ, ⵏⵖ ⵜⴰⵔⵓⵙⵉⵜ ⵜⴰⵙⴽⵍⴰⵏⵜ ⵜⴰⵜⵔⴰⵔⵜ (современный русский литературный язык) ⵜⴱⴰⵢⵏ ⴷ ⵣⵡⴰⵔ ⵖ ⵜⵓⴷⴷⵎⴰ ⵏ ⵜⴰⵙⵓⵜⴰ ⵜⵉⵙ 18. ⵉⴽⴽⴰ ⵜⵜ ⵉⵏⵏ ⵢⴰⴷⴰ ⵒⵉⵜⵔ ⴰⵅⴰⵜⴰⵔ ⴰⵔ ⵉⵙⵡⵓⵔⵓⵢ ⴼ ⵓⵙⵜⵔⴰⵔ ⵏ ⵓⵡⴰⵏⴽ. ⵜⴼⴼⵖ ⴷ ⵜⵔⵓⵙⵉⵜ ⵜⴰⵏⴰⵡⴰⵢⵜ ⵣⵖ ⵢⴰⵜ ⵜⴰⵏⵜⴰⵍⴰ ⵏ ⵜⵔⵓⵙⵉⵜ ⵏⵏⴰ ⵙ ⵙⴰⵡⴰⵍⵏ ⵎⴷⴷⵏ ⵖ ⵉⵎⵉⵙⵉ ⴷ ⵓⴳⵏⵙ ⵏ ⵎⵓⵚⴽⵓ.

ⵎⵉⵅⴰⵢⵉⵍ ⵍⵓⵎⵓⵏⵓⵙⵓⴼ ⴰⴷ ⵢⴰⵔⴰⵏ ⴰⴷⵍⵉⵙ ⴰⵎⵣⵡⴰⵔⵓ ⵏ ⵜⵊⵕⵕⵓⵎⵜ ⵏ ⵜⵔⵓⵙⵉⵜ ⵖ 1755. ⵜⵙⵙⵓⴼⵖ ⴷ ⵜⴽⴰⴷⵉⵎⵉⵜ ⵜⴰⵔⵓⵙⵉⵜ ⵏ ⵜⵎⴰⵙⵙⴰⵏⵉⵏ ⵎⵙⵎⵓⵏ ⴰⵡⴰⵍ ⴰⵎⵣⵡⴰⵔⵓ ⵉⵙⵎⴷⵏ ⵖ 1783. ⵜⵣⴳⴰ ⵜⵊⵕⵕⵓⵎⵜ, ⴰⵎⴰⵡⴰⵍ ⴷ ⵓⵙⵓⵙⵔⵓ ⵏ ⵜⵔⵓⵙⵉⵜ, ⵉⵜⵜⵢⵓⵙⴽⴰⵔ ⴰⵙ ⵓⵙⵏⴰⵡⴰⵢ ⵖ ⵜⴳⵉⵔⴰ ⵏ ⵜⴰⵙⵓⵜ ⵜⵉⵙ 18 ⴷ ⴽⵓⴷ ⵜⵍⵍⴰ ⵜⴰⵙⵓⵜ ⵜⵉⵙ 19. ⴰⵣⵎⵣ ⴰⴷ ⴰⵔ ⴰⵙ ⵜⵜⵉⵏⵉⵏ "ⴰⵣⵎⵣ ⴰⵡⵔⵖⵉ" ⵏ ⵜⵙⴽⵍⴰ ⵜⴰⵔⵓⵙⵉⵜ ⴰⵛⴽⵓ ⵜⵍⵍⴰ ⵖ ⵢⴰⵏ ⵓⵣⵎⵣ ⵉⵥⵉⵍⵏ ⵉ ⵉⵎⵔⵙⵉ ⴰⴷ, ⵜⴻⵜⵜⵢⵓⵙⵙⴰⵏ ⵙⵉⵙ ⵖ ⵓⵎⴰⴹⴰⵍ ⴰⴽⴽⵯ.

ⵜⴱⴷⴰ ⵔⵓⵙⵢⴰ ⵙ ⵜⵉⵎⵎⴰⴷ ⵏⵏⵙ ⴰⵔ ⵜⵙⵙⵎⵔⴰⵙ ⵜⴰⵔⵓⵙⵉⵜ ⴰⵎ ⵜⵓⵜⵍⴰⵢⵜ ⵏ ⵜⵙⴽⵍⴰ, ⵓⵙⴳⵎⵉ ⴷ ⵓⵏⵢⴰⵍⴽⴰⵎ ⴰⵎⴰⴷⴷⵓⴷ. ⴰⵔ ⵜⴰⵙⵓⵜⴰ ⵜⵉⵙ 20, ⵖⴰⵔ ⵉⵙⵎⵉⵍⵏ ⴰⵜⵜⵓⵢⵏⵉⵏ ⴷ ⴰⵢⵜ ⵜⵎⴷⵉⵏⵉⵏ ⴰⴷ ⵉⵙⵙⵏⵏ ⵉ ⵜⵓⵜⵍⴰⵢⵜ ⵜⴰⵙⴽⵍⴰⵏⵜ, ⵖⴰⵎⴰⵏ ⴰⵢⵜ ⵓⴼⴰⵔⴰ ⵍⵍⴰⵏⵉⵏ ⴱⵕⵕⴰ ⵏ ⵜⵎⴷⵉⵏⵉⵏ ⴰⵔ ⵙⴰⵡⴰⵍⵏ ⵙ ⵜⴰⵏⵜⴰⵍⴰⵢⵉⵏ ⵏⵏⵙⵏ ⵜⵉⴷⵖⵔⴰⵏⵉⵏ. ⵖ ⵜⴰⵙⵓⵜⴰ ⵜⵉⵙ 20, ⵉⴳⴰ ⵓⵛⵛⵉⵍ ⴼ ⵡⴰⵣⵣⴰⵏⵏ ⴰⴽⴽⵯ ⴰⴷ ⵜⵜⴷⴷⴰⵏ ⵙ ⵜⵉⵏⵎⵍ, ⵟⵟⴼⵏ ⵎⴷⴷⵏ ⵉⴷ ⵜⵉⵍⵉⴼⵉⵣⵢⵓⵏ ⴷ ⵕⴰⴹⵢⵓ, ⵢⴰⵡⵙ ⵎⴰⵢⴰⴷ ⵖ ⵓⵣⵓⵣⵣⵔ ⵏ ⵜⵔⵓⵙⵉⵜ ⵜⴰⵏⴰⵡⴰⵢⵜ. ⵍⵍⵉⵖ ⵜⵍⴽⵎ ⵜⵓⵥⵥⵓⵎⵜ ⵏ ⵜⴰⵙⵓⵜ ⵜⵉⵙ 20, ⴰⵎⴰⵜⴰ ⵏ ⵜⴰⵏⵜⴰⵍⴰⵢⵉⵏ ⵏⵖⵓⴱⴰⵏⵜ, ⵜⴰⵎⵥ ⵜⵔⵓⵙⵉⵜ ⵜⴰⵏⴰⵡⴰⵢⵜ ⴰⴷⵖⴰⵔ ⵏⵏⵙⵏⵜ, ⵙⵍⴰⵡⴰⵏⵜ ⴰⴽⴽⵯ ⵉ ⵓⵡⵜⵜⴰⵙ ⵏ ⵓⵏⵢⴰⵍⴽⴰⵎ ⴷ ⵎⴷⴷⵏ ⵣⴷⵖⵏⵉⵏ ⵖ ⵡⵓⴱⵍⴰⵙⵜⵏ.

alt=ⵜⴰⵏⵜⴰⵍⵢⵉⵏ ⵏ ⵜⵔⵓⵙⵉⵜ ⵖ 1915|thumb

ⵉⵙⴰⵖⵓⵍⵏ

ⴰⵙⵎⵉⵍ:ⵜⵓⵜⵍⴰⵢⵉⵏ ⵏ ⵔⵓⵙⵢⴰ
ⴰⵙⵎⵉⵍ:ⵜⵓⵜⵍⴰⵢⵉⵏ
ⴰⵙⵎⵉⵍ:ⵔⵓⵙⵢⴰ